
AVIZ COMUN

asupra proiectului de Lege pentru aprobarea Ordonanței de urgență a Guvernului nr.99/2013 cu privire la rectificarea bugetului de stat pe anul 2013 
În conformitate cu prevederile art.21 din Regulamentul activităților comune ale Camerei Deputaţilor şi Senatului, republicat, Biroul permanent al Camerei Deputaților și Biroul permanent al Senatului au transmis, spre avizare, Comisiei pentru tehnologia informaţiei şi comunicaţiilor din Camera Deputaţilor, respectiv Comisiei economice, industrii și servicii din Senat, proiectul de Lege pentru aprobarea Ordonanței de urgență a Guvernului nr.99/2013 cu privire la rectificarea bugetului de stat pe anul 2013.
La analiza proiectului de lege au participat din partea Ministerului pentru Societatea informațională domnul ministru Dan Nica și doamna Mihaela Dăneț - director general DGEAPA.

Comisia pentru tehnologia informației și comunicațiilor din Camera Deputaţilor şi Comisia economică, industrii și servicii din Senat, au dezbătut proiectul de lege în ședințe separate.

În urma dezbaterilor cele două Comisii au hotărât, cu unanimitate de voturi, avizarea favorabilă a proiectului de Lege pentru aprobarea Ordonanței de urgență a Guvernului nr.99/2013 cu privire la rectificarea bugetului de stat pe anul 2013.
În raport de obiectul şi conţinutul său, proiectul de lege face parte din categoria legilor ordinare.

     PREŞEDINTE,




      PREŞEDINTE,

        Deputat,                                                         Senator,

Daniel Vasile Oajdea

                               Lucian Iliescu
